Document ID: 32003D0862

Απόφαση του Συμβουλίου
της 8ης Δεκεμβρίου 2003
για την επέκταση της ισχύος της απόφασης 2003/861/ΕΚ σχετικά με την ανάλυση και τη συνεργασία όσον αφορά τα κίβδηλα κέρματα ευρώ στα κράτη μέλη που δεν υιοθέτησαν το ευρώ ως ενιαίο νόμισμα
(2003/862/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,
την πρόταση της Επιτροπής,
τη γνώμη του Ευρωπαϊκού Κοινοβουλίου(1),
Εκτιμώντας τα ακόλουθα:
(1) Εκδίδοντας την απόφαση 2003/861/ΕΚ του Συμβουλίου, της 8ης Δεκεμβρίου 2003, σχετικά με την ανάλυση και τη συνεργασία όσον αφορά τα κίβδηλα κέρματα ευρώ(2), το Συμβούλιο είχε προβλέψει την εφαρμογή της στα κράτη μέλη που υιοθέτησαν το ευρώ ως ενιαίο νόμισμα.
(2) Είναι σημαντικό να απολαμβάνει το ευρώ το ίδιο επίπεδο προστασίας και στα κράτη μέλη που δεν το υιοθέτησαν, και γι' αυτό θα πρέπει να ληφθούν τα αναγκαία μέτρα,
ΕΚΔΙΔΕΙ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η ισχύς της απόφασης 2003/861/ΕΚ σχετικά με την ανάλυση και τη συνεργασία όσον αφορά τα κίβδηλα κέρματα ευρώ επεκτείνεται στα κράτη μέλη που δεν υιοθέτησαν το ευρώ ως ενιαίο νόμισμα.
Άρθρο 2
Η απόφαση αυτή απευθύνεται στα κράτη μέλη που δεν υιοθέτησαν το ευρώ ως ενιαίο νόμισμα.
Βρυξέλλες, 8 Δεκεμβρίου 2003.

Labels: 10
2
15
11